Akutni skrotum
<s>Akutni skrotum  klinički je sindrom koji se manifestuje akutnim bolnim otokom skrotuma ili mošnica, koji najčešće prate i opšti simptomi.</s><s>Pojam akutni skrotum uveden je kao analogija pojmu akutni abdomen, za označavanje stanja u skrotumu koja zahtevaju neposrednu hiruršku intervenciju.</s>

<s>Akutni skrotum mogu uzrokovati brojni etiološki faktori, među kojima su najčešća sledeća patološka stanja: ishemija (torzija testisa, torzija apendiksa testisa ili epididimisa), trauma (ruptura testisa, intratestikularni hematom, kontuzija testisa, hematocela), infekcije (akutni epididimitis, akutni epdidimoorhitis, akutni orhitis), zapaljenjska stanja (Henoh-Šonlajnova purpura, masna nekroza), kila (inkancerirana ingvinalna kila sa ili bez testikularne ishemije), akutna ili hronična stanja koja mogu dovesti do slike akutnog skrotuma (spermatokela, hidrokela, tumori testisa, varikocela).</s>

<s>Mada diferencijalna dijagnoza akutnog skrotuma uključuje vrlo veliki broj bolesti, detaljna anamneza uzeta od bolesnika ili rodbine ako se radi o detetu, kao i detaljan fizikalni pregled, ultrazvuk skrotalne regije i laboratorijske analize (kvantitativni i kvalitativni pregled mokraće i testovi krvi), mogu omogućiti tačno definisanje uzrok koji je doveo do razvoja akutnog skrotuma i time olakšati izbor najpogodnije metode lečenja.</s>

<s>Kod većine bolesnika neophodna je hirurška eksploracija, koja nije samo terapijska već i dijagnostička.</s>

<s>Istorijat 
Krahn i Moharrt, 1972. godine prvi su uveli pojam „akutnog skrotuma“, čime su želeli da ukažu na ozbiljnost pristupa različitim patološkim stanjima u području skrotuma ili mošnica, a sve u svrhu što urgentnijeg spasavanja testisa.</s>

<s>Naknadna istraživanja pokazala su da je starost pacijenta nevažan faktor u dijagnozi akutnog skrotuma.</s>

<s>Etiologija  
Kao najčešći uzroci nastanka akutnog skrotuma u literaturi se navode:
 Ishemija — u koju spada torzija testisa, zatim torzija apendiksa testisa i epididimis 
 Trauma u području skrotuma — ruptura testisa, kontuzija testisa, hematocela, intratestikularni hematom
 Infekcije — akutni epididimitis, akutni epididimoorhitis, akutni orhitis
 Upalna stanja —  Henok-Šonlajnova purpura, masna nekroza
 Akutna ili hronična stanja koja mogu dovesti do slike akutnog skrotuma — hidrokela, varikokela, tumori testisa itd.</s><s>Hernija ili kila — inkarcerirana (uklještena) ingvinalna kila sa ili bez testikularne ishemija.</s>

<s>Najčešća akutna stanja u skrotumu  
U najčešća akutna stanja u skrotumu, koja zahtevaju neposrednu hiruršku intervenciju spadaju: povrede skrotuma i testisa, torzija semene vrpce, apsces testisa (epididimisa), hematocela, piocela, edem skrotuma, emfizem skrotuma, torziji testikularnih apendiksa.</s>

<s>Povrede skrotuma i testisa</s>

<s>Najčešće izolovane povrede skrotuma su 
Laceracije 
Laceracije skrotuma su manje povrede, povrđinske prirode, sa dobrom prognozom, koje može da budu uivena primarno, a ako su sasvim male, mogu da zarastu spontano, bez šava
Avulzije.</s><s>Avulzije skrotuma su povrede ozbiljnije prirode.</s><s>Primarni cilj kod zbrinjavanja ovih povreda je da testisi budu pokriveni kožom.</s><s>Dakle, ukoliko postoji defekt kože skrotuma, testisi moraju da se pokriju režnjevima kože iz okoline.</s><s>Rupture
Najčešća povreda testisa je ruptura.</s><s>Može biti inkompletna, odnosno, samo ruptura tunike albuginea.</s><s>Veoma teška (kompletna) ruptura testisa uz destrukciju organa zove se konkvasacija.</s><s>Kontuzje
Kontuzije, koje nastaju tupom mehaničkom silom obično ne zahtevaju operativni tretman izuzev kod „luksacije testisa“  - kada se pod dejstvom traume testis izbaci iz uobičajenog ležišta uz kidanje tunika.</s>

<s>Klinička slika kod traume u području skrotuma može varirati od veoma blage u obliku edema ili manje ekstravazacije krvi, do vrlo teške u smislu povreda većih krvnih sudova koje dovode do infarkta i atrofije testisa.</s>

<s>Zbog dobre vaskularizacije i elastičnosti, skrotum je zahvalan za hirurško zbrinjavanje.</s>

<s>Indirektna ingvinalna kila</s>

<s>U dečjem uzrastu indirektna ingvinalna kila ili hernija kod dečaka razvija iz neobliteriranog procesus vaginalis.</s><s>U zavisnosti od lokalizaciji i veličine zahvaćenog procesusa vaginalis može se razviti manja ili veća (sve do skrotuma) indirektna kila.</s><s>Kod 40% novorođenčadi procesus vaginalis je zatvoren tokom rođenja, a u ostalih 60% on se zatva tokom prve godine života.</s>

<s>Kod inkarceracije dete bolno plače, može povraćati, a kod pregleda se otkriva bol na palpaciju stvorene masa u ingvinumu koja se kod većih kila može protezati i do skrotuma pa može imitirati kliničku sliku akutnog skrotuma.</s>

<s>Torzija semene vrpce</s>

<s>Torzija semene vrpce je neonatalni ili ekstragenitalni tip uvrtanja semene vrpce u kojoj se testis rotira oko svoje uzdužne ose van svojih ovojnica.</s><s>Normalno, testisi su vezani za strane skrotuma, što sprečava njihovo uvrtanje, međutim kod nekih osoba (pretežno kod adolescenata), te veze nisu prisutne što omogućava testisima da se uvrću.</s>

<s>Uvrtanje semene vrpce ili funikulusa spermatikusa, koji dovodi nerve i krvne sudove do testisa, po uzdužnoj osi izaziva potpun prekid vaskularizacije testisa, što rezultuje ishemijskom nekrozom, odnosno gangrenom testisa, ukoliko se ne interveniše u prvih čest časova posle nastanka torzije.</s>

<s>Spontana sanacija premećaja je nemoguća.</s>

<s>Apsces testisa (epididimisa)</s>

<s>Apsces testisa (epididimisa) je relativno redak ograničeni gnojni proces, koji nastaje kao posledica specifične i nespecifične infekcije epididimisa, testisa ili traume skrotuma.</s><s>Kako infekcija nije lokalizovana samo u jednom intraskrotalnom organu, mnogi autori ovo oboljenje nazivaju akutni orhiepididimitis ili akutni epididimoorhitis.</s>

<s>Hidrokela 
Hidrokela je naziv koji označava jednostrano ili obostrano nakupljanje tečnosti u ovojnicama testisa ili u semenovodu.</s><s>U deset posto slučajeva hidrokela jeo bostrana.</s>

<s>Uzroci hidrokele su mnogobrojni.</s><s>Kod dece je jedan od čestih uzroka je neobliterirana komunikacija između trbušne duplje i skrotuma.</s><s>Ovaj tip hidrokele nosi naziva „komunicirajući tip hidrokele“.</s>

<s>Što se tiče drugog tipa hidrkele (nekomunicirajući tip), on nastaje kao posledica neravnoteže između stvaranja, upijanja i nakupljanja tečnosti u ovojnicama testisa.</s><s>Neki od uzroka ovog tipa hidrokele su zapaljenjski procesi u području skrotuma i testisa (epidimitis, orhitis), zatim traume testisa, tumori testisa itd.</s>

<s>Kliničkom slikom  hidrokele dominira otok i osećaj težine u skrotumu (mošnicama) i preponama.</s>

<s>Hematocela</s>

<s>Hematocela jedan je od oblika akutnog skrotuma kja nastaje kao posledica nakupnjalje krvi unutar skrotalnih ovojnica.</s><s>U velikom broju slučajeva, hematocela je jedan od  simptoma ili posledica sekundarnih promena koje prate povrede testisa.</s><s>Može da nastane primarno, najčešće posle tupe mehaničke povrede (kontuzije) u predelu skrotalnog regiona, ili sekundarno, posle infekcije testisa, hemoragijskog zapaljenja ovojnica, kao i jedna od komplikacija hidrocele, usled poremećaja koagulacije.</s>

<s>Prilikom teških povreda skrotuma, najčešće nanetih direktnim traumatizma, može doći do traumatske lezije krvnih sudova testisa i rupture odnosno laceracije samog parenhima testisa.</s><s>Zbog profuznog krvarenja javlja se pojave bolnog hematoma unutar vaginalnih ovojnica testisa (hematocela).</s>

<s>Piocela</s>

<s>Piocela jedan je od oblika akutnog skrotuma koji nastaja kao posledica inficiranja (nakupljanja gnoja) u već postojećem patološkom intraskrotalnom sadržaju.</s>

<s>Piocela može nastati kao jedna od komplikacija hidrokele ili hematocele, zbog naknadne kolonizacije bakterijama i njihovog prelaska u gnojni proces - piocelu.</s><s>Retko se javlja ka primarna bolest.</s>

<s>Edem skrotuma</s>

<s>Idiopatski edem skrotuma obično javlja u dečaka između treće i devete godine života.</s><s>Manifestuje se crvenilom i otokom skrotuma.</s><s>Palpaciju testisa i epididimisa obično nije moguće sprovesti zbog jakog edema (otoka).</s><s>Budući da je alergija etiološki faktor u nastanku idiopatskog edema skrotuma u terapiji se mogu dati i antihistaminici.</s><s>Edem obično nestaje jako brzo i ne zahteva velike napore urologa u rešavanju ovog stanja.</s>

<s>Emfizem skrotuma</s>

<s>Emfizem skrotuma ili pneumoskrotum jedna je od retkih sekundarnih promena, koje sa karakterišu prodorom vazduha u potkožno tkivo skrotuma (mošnica).</s><s>Iako je sam po sebi pneumoskrotum benigna bolest, proces koji je doveo do nakupljanja vazduha u skrotum mora u potpunosti biti razjašnjen, jer je terapija uvek usmerene ka otklanjanju primarnog uzroka.)</s>

<s>Torzija testikularnih apendiksa</s>

<s>Torziji testikularnih apendiksa je uvrtanje, oko svoje peteljke, malih produžetaka u obliku polipa (pedunkuliranih ili sesilnih) koji se mogu javiti na gornjim polovima epididimisa i testis.</s>

<s>Njihovim uvrtanjem nastaje prekid cirkulacije.</s><s>Tada nastaje klinička slika koja je skoro istovetna sa kliničkom slikom torzije semene vrpce.</s>

<s>Izvori</s>

<s>Literatura 
 Middleton WD, et al. J US Med 1997; 16: 23.</s><s>Nussbaum Blask AR, Bulas D, Shalaby-Rana E, et al. Color Doppler sonography and scintigraphy of the testis (abstract).</s><s>Pediatr Emerg Care 2002;18 (2):67-71.</s><s>Andrew C Peterson, MD, FACS et al Urologic Imaging Without X-rays: Ultrasound, MRI, and Nuclear Medicine in eMedicine
 Jason S Chang, MD et al, Torsion of the Appendices and Epididymis   in eMedicine
 Munden MM, Trautwein LM.</s><s>Scrotal pathology in pediatrics with sonographic imaging (PubMed). in Curr Probl Diagn Radiol.</s><s>2000 Nov-Dec;29(6):185-205.</s><s>Karmazyn B, Steinberg R, Kornreich L, et al. Clinical and sonographic criteria of acute scrotum in children.</s><s>Pediatr Radiol 2005;35:302-310.</ref></s>

<s>Spoljašnje veze 
 Priručnik urgentne urologije</s>

<s>Nefrologija
Urologija</s>

